രമണീയം ഈ ആദരം വൈറ്റില ഒരു പേരിലെന്തിരിക്കുന്നു... എന്ന ചോദ്യത്തിന് ചളിക്കവട്ടത്തെ വേലിക്കകത്തുവീട്ടില് രമണനുമാത്രമല്ല, നാട്ടിലെ രമണന്മാര്ക്കെല്ലാം ഒരു നൂറുനാവുണ്ടാകും ഉത്തരം നല്കാന്. രമണീയമായ ഒരു കാലത്തിന്റെ ഓര്മമാത്രമല്ല, സ്വന്തം ജീവിതത്തില് അലിഞ്ഞ പേരുകൂടിയാണ് അവര്ക്കത്. ചങ്ങമ്ബുഴയുടെ വിലാപകാവ്യമായ രമണനില് തുടങ്ങുന്നു ആ പേരിലെ കൗതുകം. മലയാളത്തിന്റെ പ്രിയകവിയുടെ കഥാപാത്രത്തിന്റെ പേരില് ആദരിക്കുന്നു എന്ന അപൂര്വതയില് അഭിമാനിക്കുന്നവരാണ് ഇവരെല്ലാം. ചങ്ങമ്ബുഴയുടെ രമണന് എന്ന കവിതയുടെ പേരില് രമണന്മാരുടെ കൂട്ടായ്മയായ രമണീയത്തിന്റെ നേതൃത്വത്തില് മുതിര്ന്ന അംഗമായ രമണനെ ശതാഭിഷേകവേളയില് ചളിക്കവട്ടത്തെ വീട്ടിലെത്തി മേയര് എം അനില്കുമാര് പൊന്നാട അണിയിച്ചപ്പോള് ആദരണീയരായത് ആ പേര് കേള്ക്കുമ്ബോള് അഭിമാനത്തോടെ വിളികേള്ക്കുന്ന എല്ലാവരുമാണ്. ചങ്ങമ്ബുഴയുടെ മകള് ലളിത രമണന് എന്ന കവിതയുടെ കോപ്പി സമ്മാനമായി നല്കിയതോടെ ചരിത്രത്തിലെ അപൂര്വചടങ്ങായി അതു മാറി. 1936ല് രമണന് പ്രസിദ്ധീകരിച്ച അതേ വര്ഷത്തിലും മാസത്തിലുമാണ് ചളിക്കവട്ടത്ത് വേലിക്കകത്തുവീട്ടില് ഗോവിന്ദനും കുഞ്ഞികുട്ടിക്കും രമണന് പിറന്നത്. ചങ്ങമ്ബുഴയുടെ ആരാധകന്കൂടിയായ അമ്മാവന് നാഗസ്വര വിദ്വാന് കേശവനാശാന് മറ്റൊരു പേരിനായി അന്വേഷിച്ചതേയില്ല. രമണന് എന്ന് പേരുണ്ടെങ്കിലും 13 വയസ്സുവരെ ചളിക്കവട്ടത്തെ രമണന് ചങ്ങമ്ബുഴ എന്ന കവിയെക്കുറിച്ചോ ആ പേരിലുള്ള കവിതയെക്കുറിച്ചോ ഒന്നും അറിയില്ലായിരുന്നു. സാമ്ബത്തികബുദ്ധിമുട്ട് കാരണം പഠനം ഏഴാംക്ലാസില് അവസാനിപ്പിച്ചു. പൊന്നുരുന്നി ശ്രീനാരായണേശ്വരം ക്ഷേത്രത്തില് കെടാമംഗലം സദാനന്ദന് ചങ്ങമ്ബുഴയുടെ വാഴക്കുല കഥാപ്രസംഗമായി അവതരിപ്പിച്ചത് കേള്ക്കാനായതോടെ കവിയെ ഹൃദയത്തോട് ചേര്ത്തു. തുടര്ന്ന് ചങ്ങമ്ബുഴയുടെ കവിതകളെല്ലാം തേടിപ്പിടിച്ച് വായിച്ചു. കവിതയിലെപ്പോലെ, ചളിക്കവട്ടത്തെ രമണനുമുണ്ടായി മദനന് എന്ന ചങ്ങാതി എന്നത് മറ്റൊരു വിസ്മയമാണ്. പൊന്നുരുന്നിക്കാരനാണ് മദനന്. നാലുവര്ഷംമുമ്ബ് സാഹിത്യ അക്കാദമിയുടെ നേതൃത്വത്തില് കേരളത്തിലെ രമണന്മാര് ഒത്തുകൂടിയപ്പോള് ഏറ്റവും പ്രായം കൂടിയ രമണനായി ചളിക്കവട്ടത്തെ രമണനെ ആദരിച്ചിരുന്നു. 2018ല് ഇടപ്പള്ളി ചങ്ങമ്ബുഴ പാര്ക്കില് കേരളത്തിലെ രമണന്മാരെല്ലാം ഒരുമിച്ചപ്പോഴാണ് രമണന്മാരിലെ മുതിര്ന്ന അംഗം ചളിക്കവട്ടത്തെ രമണനാണെന്ന് തിരിച്ചറിഞ്ഞത്. എല്ലാവരെയും ചേര്ത്ത് രമണീയം രൂപീകരിച്ചതും കവിയുടെ മണ്ണില്വച്ച്. വേലിക്കകത്തുവീട്ടില് നടന്ന ചടങ്ങില് ഡോ. എ എച്ച് ഫൈസി അധ്യക്ഷനായി. രമണീയം ചെയര്മാന് എം സി രമണന്, സെക്രട്ടറി എസ് രമണന്, കോഓര്ഡിനേറ്റര് ഉമ ആനന്ദ്, കെ രമണന് എന്നിവര് പങ്കെടുത്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്